A si dîs che le furtune a é svuarbade. Chel zovin achi dongje a disin ch'al sedi nassût cun le cjamêse, come par dî ch'a nol puès rivâi nuie di brut. Po ben, o scuen dî ch'al a le 30ine e ch'al vîf ancjemó cun chei mones di sô pâri e mâri, dissal lui. Come che so pâri al a i 80 sunâts...
Ben, dôs setemanis indaûr al cjaminave trancuilamenti sun tun marcepît e al s'impense di vê dismenteât alc. Al si ferme gratantsi il cjâf e al ricêf un madon sù le man invesit di vêle sul cjâf. In tune setemane, al veve zà dut dismenteât e par screâ le sô gnove machine ch'al veve a pene ricevût in regâl al và a fâ un gîr in sitât e al si bute cuintri un autobus par distrazion e seben che le machine a é irecuperabil, al salte fûr zence une sgrifignade.
O iessivi di cjase, e o mi preparavi a montâ in machine e al é vignût a domandâmi s'al podeve vignî cun me. Parcé che i soi parints a mi fâsin dûl, o ai lassât stâ il riscjo ch'al mi puarti sfurtune vignint cun me e cuant ch'al mi a domandât di lâ a bevi un tai cun lui savint ch'al é simpri zence bêz o stavi par dî, no grazie, ma lui pront: O pai jó.
fur_Latn fur_Latn fur_Latn